ÄRA KÄI TRENNIS. HAKKA TREENIMA! | Sportland Magazine
ÄRA KÄI TRENNIS. HAKKA TREENIMA!
Nii kõlab Nike+ Training Club Challenge provokatiivne hüüdlause, innustades inimesi seadma enda jaoks päris eesmärke, mille nimel treenida. Kuid see tekitab ka küsimuse, et mis on siis trennis käimise ja treenimise suurim erinevus.
Selleks, et mõista, mis eristab trennis käimist treenimisest ja mis imeloom see Nike+Training Club siiski on, küsisime N+TC Challenge treeneritelt, Kaisa Söötilt ja Sandra Rajult mõned küsimused.
Nike sõnum uueks aastaks on lõpetada trennis käimine ja alustada treenimist. Kuidas selle moto lahti mõtestad? Ning kuidas challenge selle alusel üles on ehitatud?
Treeningsaalides ja ka spordiklubist väljaspool võib näha hulganisti inimesi, kes on võib-olla kuid, kui mitte aastaid, jäänud ühe ja sama harjutusvara juurde – olgu selleks siis siserattal sõit, väljas või jooksulindil jooksmine, samade lihasharjutuste sooritamine ühe intensiivsuse ja koormusega või midagi muud. Tihti unustatakse aga endalt küsida, et mille jaoks ma neid harjutusi teen ja mis on minu treeningu eesmärk? Sellisel juhul kiputaksegi jääma mugavustsooni ja suuremat edasiminekut tõenäoliselt märgata ei ole, sest kui teha ainult enda lemmikharjutusi, näiteks käia ainult kindlat distantsi jooksmas, arendad sa küll mingil määral vastupidavust, kuid puudu jääb lihastreeningust, mis on jooksuvormi sättimisel palju suurema tähtsusega, kui tavatreenija arvatagi oskab.
Nike+ Training Club Challenge oleme üles ehitanud nii, et areneksid nii sinu südame-veresoonkonna- ja lihasvastupidavus, jõunäitajad kui ka liikuvus, mis on sama oluline kui eelnevad kaks. Selleks, et keha ka puhkust saaks, oleme treeningkava koostanud nii, et 2 järjestikust töönädalat vahelduvad puhkusnädalaga. Töönädalal treenime 5 korda (E-R) ja keskendume rohkem jõu ning vastupidavuse arendamisele. Teisele töönädalale järgneb nö puhkenädal, mille jooksul treenime 3 korda (E, K ja R) ning põhirõhk on liikuvuse arendamisel ja kerelihaste tugevdamisel. Lisaks on Nike+ Training Clubi harjutusvara väga mitmekülgne ja inspiratsiooni saanudki just erinevate spordialade treeningutest. Seega lisaks baasharjutuste ehk kükkide-väljaastete-kätekõverduste kõrval võid sa end N+TC tunnis leida redelil koordinatsiooniharjutusi sooritamas, koonuste vahel jooksmas, kastile hüppeid sooritamas või hoopis sõbraga paaris treenimas. Ja mis kõige tähtsam – selle aasta Challenget alustasime nii, et iga sportlane* seab endale eesmärgi, mille nimel ta treenima hakkab – kõik eesmärgid on nähtavad ka teistele ja taoline üheskoos sihtide suunas liikumine on hulganisti lihtsam kui üksi tegutsemine.
Selle challenge alustalaks on järjepidevus. Kuidas aitab Nike+ Training Club tekitada järjepidevust ja trenniharjumust?
Nagu iga muu eesmärgipärane tegutsemine, eeldab ka sportlike sihtideni jõudmine sitket järjepidevust. Tõenäoliselt kõige esimene asi, kuidas N+TC tund trenniharjumust tekitada aitab, on see äge punt, kellega sa treeningsaalis külg-külje kõrval higistad – väärtustame kõrgelt tiimitööd, omavahelist suhtlemist, head vibe’i ja võin kindlalt öelda, et kõigi klubide Challenge inimeste seas on neid, kes on just sellest trennist endale uued sõbrad-tuttavad leidnud. Oleme omalt poolt lisamotivatsiooniks välja pannud ka premeerimissüsteemi. Iga treeningkorraga koguvad sportlased* templeid ning iga kümne treeningkorra tagant ootab neid preemia – mida rohkem treeningkordi, seda suurema soodustuse nad endale Nike Esinduskauplustest välja teenivad. See süsteem toetab meie missiooni aidata sportlastel* valida igaks treeninguks just õige varustus. Kuna tegemist on siiski rühmatreeninguga, on personaalset lähenemist keeruline rakendada, küll aga oleme välja töötanud füüsiliste testide süsteemi, mis aitab sportlastel* ise oma arengut jälgida. Challenge jooksul läbivad nad iga kuu üldkehalise testi, mille abil on hea jälgida isiklikku edasiminekut ja seda, millele treeningutel varasemast enam tähelepanu peaks pöörama. Samuti näitab meie kogemus, et testide käigus on välja tulnud mitmed ületreeningule viitavad tulemused, mille tulemusena oleme suutnud päästa nii mõnegi liigselt ülemotoveeritud treenija kõige hullemast. Puhkus on tugevatele!
Kui sul ei ole kindlat eesmärki, siis kuidas Nike treenerid abistada saavad?
Nike treenerite näol on kokku sattunud üks ülimalt motiveeritud ja kogenud punt, kes on igale treenijale nõu ja jõuga valmis abiks olema. Seega võid julgelt trennis juhendaja poole pöörduda ning rääkida, milles sa tunned, et sa sportlikus mõttes tahaksid areneda. Ehk on sul mõni võistlus või spordiüritus, millel tahaksid osaleda, aga ei tea täpselt, kuidas selle nimel treenida – aitame hea meelega! Olgu selleks kaalunumber, ajaparandus mõnel jooksuvõistlusel või hoopis mingi kolmas eesmärk, koos saame kindlasti game-plan’i paika sättida.
Tean, et Nike Training Clubil on ka varem Challengeid olnud. Räägi, äkki Sul on mõni edulugu seoses mõne eelmise korraga jagada?
Ma arvan, et kogu Challenge süsteem on edulugu, aga see on alles algus. Kõik algas sellest, kui Facebookis hakkasid ringi liikuma plangu hoidmise, kõhulihaste jm Challenged – läbi nende tuli sellele (tegelikult väga heale) sõnale kuidagi mõru maik külge. Otsustasime Kristiinaga (toim: Nike+ Training Club ja Nike+ Run Club treener, Kristiina Stõkova), et proovime halva maine ümber pöörata ning anda inimestele võimalus osaleda treenerite poolt kontrollitud ning läbi mõeldud mitmekülgsel väljakutsel. Kogu programm osutus aga nii populaarseks, et juba kolmandal korral võtsime ühel ajal Challenget sooritama 4 klubi korraga – 3 Tallinna ja 1 Tartu klubi. Minu jaoks isiklikult on kõige suurem fenomen MyFitness Solarise klubil, kus käivad koos inimesed, kes on juba vähemalt 4 aastat üheskoos trenni teinud – nad kohtusid kõik treeningsaalis ning on läbi selle saanud väga ühtehoidvaks trenni-sõpruskonnaks. Lisaks on liitunud ka nende sõbrad, kes omakorda on kaasa võtnud oma sõbrad – see on nii ilus ja motiveeriv vaadata, kuidas nad teineteist abistavad. Nemad on minu suurim motivatsioon end hommikul kohale viia ning oma tööd hästi teha – aitäh, Solarise kamp. Ma tõesti ülepeakaela armastan teid!
Kuidas on Su enda 2017 sportlike eesmärkidega? Mille jaoks treenid sina?
Kaisa sportlikuks eesmärgiks sellel aastal on läbida sügisel enda esimene täispikk jookusmaraton ja selle nimel teadlikult trenni teha.
Sandra eesmärgiks on alistada oma eelmise aasta Otepää IRONMAN 70.1 rada 20 minutit kiirema ajaga ning olla finishis vähemalt koguajaga 5h 20min.
Challenge’ga saab liituda iga kell — leia selleks endale lähim MYFitness klubi, kus challenge trennis toimuvad ning pane end Nike+ Training Club Challenge trenni kirja! Rohkem infot siit: http://bit.ly/2iPPf4M
Kel puudub võimalus trennisaali tulla, soovitame soojalt kasutada NTC äppi, kus saad endale samuti personaalse treeningkava luua. Püstita challenge iseendaga siin: gonike.me/Stop_Exercising
Kui lähed ujuma või veesporti tegema, tee seda turvaliselt!
Vees möllamine meeldib tavaliselt nii suurtele kui väikestele ning soojad suvepäevad ongi ju loodud selleks, et veemõnusid nautida. Paraku näitab…
3 Nike mudelit, mida iga jalatsifänn peaks teadma